**Guthred** (ou **Guthfrith**) (nórdico antigo: *Guðroðr*), finado en 895, foi un caudillo viquingo de Northumbria, rei escandinavo de *Jórvik* cara ao ano 883 até a súa morte.

Traxectoria
-----------

O primeiro rei viquingo de York coñecido foi Halfdan Ragnarsson, expulsado en 877. En 883 Simeón de Durham escribe na súa *Historia dos Reis*:

«Guthred, dun escravo, foi feito rei».
Pero na súa *Historia da Igrexa de Durham* expande a información tras a expulsión de Halfdan:

> 
> 
> Durante este tempo o exército [viquingo], así como os habitantes que sobreviviron, estaban sen un rei, inseguros; co cal o bieito San Cuthberht se apareceu nunha visión ao abade Eadred Lulisc do mosteiro de Carlisle<…>[e] dirixiuse a el coas seguintes palabras: - Vai ao exército dos daneses, dixo, e anúncialles que ves como mensaxeiro, e pregunta onde podes atopar un mozo chamado Guthred, fillo de Hardacnut, a quen venderon a unha viúva. Tras atopalo, pagoulle á viúva o prezo da súa liberdade, permitiulle presentalo fronte a todo o exército antes mencionado; e é a miña vontade e desexo, que sexa elixido e nomeado rei en Oswiesdune, (é dicir, o outeiro de Oswin), e permitir que o brazalete se coloque no seu brazo dereito.
> Simeón de Durham, *Historia da Igrexa de Durham*, Cap. XXVIII
> 

O historiador medieval Æthelweard, cuxo traballo (o *Chronicon*) é unha fonte moito máis fiábel sobre o período que a obra de Simeón, recolle en 895:

> 
> 
> Obiit et Guthfrid, rex Northhymbriorum, in natalitis sancti Bartholomæi apostoli; cuius mausoleatur Euoraca corpus in urbe in basilica summa.
> Alí tamén morreu Guthfrith, rei dos northumbrios, na festividade do apóstolo San Bartomeu [24 de agosto]; o seu corpo repousa na cidade de York na igrexa principal.
> Cuarto libro da Crónica de Aethelweard
> 

 Por tanto, Guthred morreu o 24 de agosto de 895 (ou quizais 894) e foi enterrado na antiga igrexa, sede episcopal anterior á catedral de York.

No entanto non está claro se Guthfrith era cristián, aínda que as súas relacións coa comunidade de San Cuthberht eran cordiais, a cal era unha forza influente na antiga Bernicia, e que permanecera fóra da influencia de Halfdan, cuxa autoridade se limitaba ao antigo reino de Deira. Concedeu moitas terras entre o río Tyne e o río Wear para a comunidade, propiedades que xa pertenceron ao mosteiro de Wearmouth-Jarrow e formaron o núcleo das terras da igrexa de Durham. Outras terras, na desembocadura do río Tees, Guthred permitiu a Eadred adquirilas para a igrexa.

Simeón tamén cita que Guthred se enfrontou a unha grande invasión escocesa, que derrotou coa axuda de San Cuthberht.

Cultura popular
---------------

Guthred aparece como personaxe de Crónicas saxoas de Bernard Cornwell, principalmente nos señores do norte (2006).

Notas
-----

1. ↑  Forte, Oram, and Pedersen (2005), *Viking Empires*, ISBN 0-521-82992-5 Cap. III p. 77.
2. ↑  "The Fourth Book of the Chronicle of Aethelweard". Arquivado dende o orixinal o 28 de decembro de 2008. Consultado o 23 de xaneiro de 2009.
3. 1 2  Modelo desbotado. Use un dos modelos de citas no lugar deste marcador.
4. ↑  Mike Ashley *The Mammoth Book of British Kings & Queens* Robinson London ISBN 1841190969 (NC3).
5. ↑  Simeón de Durham, *History of the Church of Durham*, Caps. XXVIII–XXIX.
6. ↑  Wikipedia en inglés: the Lords of the North

Véxase tamén
------------

### Bibliografía

* Downham, Clare (2007). *Viking Kings of Britain and Ireland: The Dynasty of Ívarr to A.D. 1014*. Edinburgh: Dunedin. ISBN 978-1-903765-89-0.
* Higham, N. J. (1986). *The Northern Counties to AD 1000*. Harlow: Longman. ISBN 0-582-49276-9.
* Higham, N. J. (1993). *The Kingdom of Northumbria AD 350–1100*. Stroud: Sutton. ISBN 0-86299-730-5.
* Hudson, Benjamin (2005). *Viking Pirates and Christian Princes: Dynasty, Religion and Empire in the North Atlantic*. Oxford: Oxford University Press. ISBN 0-19-516237-4. OCLC 55286670.
* Simeón de Durham; J. Stevenson, translator (1855). "The Historical Works of Simeon of Durham". *Church Historians of England, volume III, part II*. Seeley's. Consultado o 2007-01-27.
* Stenton, Frank M. (1971). *Anglo-Saxon England* (3rd ed.). Oxford: Oxford University Press. ISBN 0-19-280139-2. OCLC 185499725.
* Woolf, Alex (2007). *From Pictland to Alba, 789–1070*. The New Edinburgh History of Scotland. Edinburgh: Edinburgh University Press. ISBN 978-0-7486-1234-5.

| * v
* c
* e
Reis de Northumbria |
| --- |
| Reis de Deira e Bernicia604–642 | 
* Aethelfrith
* Eadwine
* Oswald

 |
| Reis de Northumbria642–867 | 
* Oswiu
* Ecgfrith
* Ealdfrith
* Eadwulf I
* Osred I
* Coenred
* Osric
* Ceolwulf
* Eadberht
* Oswulf
* Aethelwald Moll
* Ealhred
* Aethelred I
* Aelfwald I
* Osred II
* Osbald
* Eardwulf
* Aelfwald II
* Eanred
* Aethelred II
* Redwulf
* Osberht
* Aelle

 |
| Reis de *Jórvik*867–954 | 
* Ecgberht
* Ricsige
* Halfdan I
* Guthfrith I
* Siefredus
* Cnut
* Aethelwold
* Airdeconut
* Eowils
* Halfdan II
* Ingwaer
* Ragnall I
* Sitric I Caech
* Guthfrith II
* Olaf I Guthfrithson
* Sitric II
* Olaf II Cuaran
* Ragnall II Guthfrithson
* Eirík

 |

|  |  |
| --- | --- |
| Control de autoridades | 
* Wd: Q1809664
* PASE: 13385

 |